OpenLLM-France/wikimedia huggingface dataset:
# Balbino Garitaonaindia

Balbino Garitaonaindia Albizu (Durango, 1857ko martxoaren 31 – 1916ko abuztuaren 10a) bizkaiko idazlea izan zen.
Durangoko Jesusen Lagundian eta Gasteizko apaizgaitegian egin zituen ikasketak. 1881. urtean apaiztu zen. Euskal-Esnalea agerkarian argitaratu zituen bere lehen lanak. 1889. urtean, Erregezko Apostoladutzia plazaratu zuen. Handik lau urtera, Jesus Sacramentaduari, Ama doncella Mariari eta Aita San Jose Gloriosuari visitac illaren egun guztietarako lanaren bigarren partea itzuli zuen. 1900ean Martin Arzadunen Cristiñauaren Doctrinaren esplicaciñua euskeras katixima eman zuen argitara berritua eta osatua. 1908. urtean, Vademecun Erdu Neugasen itzulpena plazaratu zuen Sacramentu Santuac emon ta ondo ilten gueixuari lagunduteco escu-liburua ipiñi dau Biscaico eusqueras izenburuarekin.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12254717
# Balbino

Balbino (latinez: Decius Caelius Calvinus Balbinus; c. 165 - † 238ko uztailaren 29an), Pupienorekin batera, erromatar enperadorea izan zen, apirilaren 22tik hil zen arte. Senatuak hautatu zituen, Gordiano I.a eta Gordiano II.a Maximino Traxen aldeko Numidia probintziako gobernariak hil ostean.
Maximino Erromara zihoazenez, Pupienok aurre egitera atera zitzaion. Balbino Erroman geratu zen. Pupienok arrakasta bazuen ere (Maximino garaitu zuen), Balbinok ezin izan zuen hiri kontrolpean eduki, non matxinadak noiznahi sortzen ziren. Erromatarrak lasaitzearren, Gordiano III.ari Zesar titulua eman zioten. Pupieno ailegatutakoan, egoera nolabait baretu zen, baina egonezinak jarraitu zuen.
Bi enperadoreen arteko harremana ez zen batere estua. Elkarri beldur zioten. Pupienok partiarren kontra eta Balbino karpiarren aurka borrokatzen ari baziren ere, elkarren kontra ere egiten zuten. Uztailaren 29an, Pretoriar Guardiak parte hartzea erabaki zuen. Enperadoreen ika-mika moztu eta biak hil zituen. Egun berean Gordiano III.a hautatu zuten enperadore.
* Datuak: Q1805
* Multimedia: Balbinus / Q1805
# Balbino Sobrado

Balbino Sobrado Cobas (Gasteiz; 1883 – ibidem; 1964) XX. mendearen hasierako bizitzari buruzko dokumentu grafiko garrantzitsuak egin zituen argazkilari gazteiztarra izan zen. Argazkilaritza inoiz ez bazuen lanbide nagusi gisa erabili ere, bizitza osoan aritu zen horretan, beste negozio batzuk abiatu zituen bitartean, hala nola, bere jaioterrian motozikletak saltzea. Sobradok egindako argazkiek XX. mendearen hasierako bizitzari buruzko dokumentu grafiko garrantzitsuak eman ditu.

## Bizialdia

Gasteizko Café Suizo-n gozogile hasi zen lanean oso gaztetandik. Hamasei urte baino ez zituela Bordelen lan egin zuen tarte labur batez, gozogintza-buru aritu ere. Bizitzan zehar era askotako jardueretan aritu zen. 1910ean taberna bat ireki zuen San Prudentzio kalean, hainbat kirolari eta zezenzaleren topagune bihurtuko zena.
Motorzale amorratua zen eta zaletasuna lanbide bihurtu zuen. Taxilari hasi zen sidekardun motor batekin. Gerora motozikletak saldu eta konpontzeko lantegia izan zuen 30 urtez Ramon Ortiz de Zarate kalean. Beste hainbat kiroletan aritu zen, eta zezenketa zale amorratua zen.

## Argazkilaria

12 urterekin piztu zitzaion argazkizaletasuna. Ez zen izan argazkilari profesionala, baina heldu zen bere argazki batzuk saltzera. Garaiko argitalpen batzuetako fotokazetari ere ibili zen, lankidetzan.
1914an, album bat argitaratu zituen Mairuelegorretako kobazuloko argazkiekin. 1916an Brontzezko Domina irabazi zuen Gasteizen antolatu zen "III Concurso Obrero Agrícola Industrial y de Enseñanza" lehiaketan.
Ignacio Lascarayrekin batera, Emilio Álavari lagundu zion.
1924an Gorbeiara eta 1925ean Urbiako mendikatera autoz igo zen Ignacio Lascarayrekin eta Emilio Álavarekin batera, eta argazki ugari egin zituztenen.
Guztira 5.000 argazki bildu zituen. Material horrekin bi argazki-erakusketa antolatu zituen 1960an eta 1961ean. Argazkiak ondo antolatuta eta dokumentatuta utzi zituen. 1970ean seme-alabek 1.449 negatiboz osatutako funtsa eman zioten Gasteizko Udalari, eta harrezkero "Pilar Arostegi" udal Artxiboan daude. Horietako batzuk hainbat erakusketatan agertu dira.

## Erakusketa kolektiboak

* 2012-2013 Lehenaldia presente. Oihaneder jauregia (Gasteiz)
* 2014. Atzera begirakoa. 20 urteko erakusketak. Oihaneder jauregia (Gasteiz).

## Erreferentziak

* ↑ «Babino Sobrado Cobas-en biografia. Gasteizko udala.» www.vitoria-gasteiz.org (Noiz kontsultatua: 2023-07-14).
* 1 2 Sobrado, Balbino. (2011-03-01). Balbino Sobrado Cobas. 2012ko erakusketaren argazkiak (Oihaneder Jauregia) Bi gizon auto baten ondoan. // Fotos de la exposición en Montehermoso. Octubre de 2012. Dos hombres junto a un automóvil. (Noiz kontsultatua: 2023-07-14).
* 1 2 3 4 5 6 «Vitoria-Gasteizko Udalaren web-orria - Babino Sobrado Cobasen biografia» www.vitoria-gasteiz.org (Noiz kontsultatua: 2023-07-14).
* ↑ «EL PASADO PRESENTE» www.montehermoso.net (Noiz kontsultatua: 2023-07-14).

## Ikus, gainera

* Eulalia Abaitua

## Kanpo estekak

* Datuak: Q18416979
# Balbinos

Balbinos Brasilgo udalerri bat da, São Pauloko estatuan kokatua. 5.934 biztanle ditu 91,635 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q268906
* Multimedia: Balbinos / Q268906
# Auch

Auch (frantsesez: Auch, gaskoieraz Aush) edo, izen historiko gisa, Auski Gers departamenduko hiriburua eta Gaskoniako hiriburu historikoa da. Gers ibaiak zeharkatua, eskuinaldean hiri berria ageri da, eta ezkerraldean altxatzen da hiri zaharra, karrika estu eta bihurriez osatua (pousterlos). 2011n 21.871 biztanle zituen.
Aipagarria da Santa Maria katedrala (XIV. mendea, azken gotikoa).

## Klima

Datu klimatikoak (Auch (1985–2010 bataz-bestekoa, muturrekoak 1985–egun)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 20.9 | 24.3 | 27.8 | 29.4 | 33.7 | 38.4 | 38.4 | 40.9 | 38.0 | 31.2 | 26.5 | 21.8 | 40.9 |
| Batez besteko tenperatura maximoa (°C) | 9.7 | 11.6 | 14.9 | 17.0 | 21.4 | 25.0 | 27.7 | 27.9 | 24.6 | 19.8 | 13.3 | 10.1 | 18.6 |
| Batez besteko tenperatura (ºC) | 5.3 | 6.6 | 9.2 | 11.5 | 15.6 | 19.0 | 21.3 | 21.4 | 18.1 | 14.4 | 8.8 | 5.9 | 13.1 |
| Batez besteko tenperatura minimoa (°C) | 1.0 | 1.6 | 3.6 | 6.0 | 9.8 | 13.1 | 15.0 | 15.0 | 11.6 | 8.9 | 4.3 | 1.7 | 7.7 |
| Erregistraturiko tenperatura minimoa (°C) | -20.0 | -13.6 | -10.5 | -3.7 | 0.5 | 2.6 | 7.3 | 3.6 | 2.5 | -3.5 | -10.5 | -12.4 | -20.0 |
| Pilatutako prezipitazioa (mm) | 56.2 | 48.8 | 49.7 | 71.1 | 68.4 | 57.9 | 51.9 | 57.1 | 54.6 | 57.3 | 60.2 | 52.2 | 685.4 |
| Prezipitazio egunak (≥ 1.0 mm) | 9.6 | 7.6 | 8.4 | 11.1 | 9.5 | 7.7 | 6.0 | 6.5 | 7.5 | 9.1 | 9.4 | 8.7 | 101.2 |
| Eguzki orduak | 92.4 | 111.0 | 167.6 | 176.6 | 196.8 | 209.8 | 234.6 | 223.6 | 197.2 | 145.2 | 94.5 | 79.4 | 1928.6 |
| Iturria: Météo France ||||||||||||||

## Historia

Auch hegoaldeko Ausci edo auskiarrak, lurralde hartako lehen biztanleak, akitaniar tribua zen, euskaldunen familiako herria beraz. Erromatarren garaian nolabaiteko garrantzia hartu ondoan, apezpikutegi bihurtu zen IV. mendean, eta Gaskoniako dukerriko hiriburua izan zen VII. mendetik aurrera. Gaskonia Euskal Herritik erabat bereizi ondoren, Auch hiriak hiriburu iraun zuen, Frantziako Iraultzaren poderioz Gaskonia desegin eta departamenduak sortu ziren arte.

## Ekonomia

Janari industria (Armagnac likorea, ardoa, ozpina, foie grasa); oinetakogintza; eraikuntza ekaiak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/9/20 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindiaren 36. araua (Frantziako errepublikako eskualde, departamentu eta hiriburu izenak).
* ↑ 32013-Auch Insee. Archive.wikiwix.com
* ↑ (Frantsesez) Météo France. Auch (32). in: Fiche Climatologique: Statistiques 1981–2010 et records..

## Kanpo estekak

* Datuak: Q181725
* Multimedia: Auch / Q181725
# Auch-3 kantonamendua

Auch-3 kantonamendua Frantziako kantonamendu bat da. Gers departamenduan dago, Okzitania (eskualdea) eskualdean. Guztira 10 udalerri ditu eta Auch da bere hiriburua.

## Kanpo estekak

* Datuak: Q17174422
# Auch-1 kantonamendua

Auch-1 kantonamendua Frantziako kantonamendu bat da. Gers departamenduan dago, Okzitania (eskualdea) eskualdean. Guztira 6 udalerri ditu eta Auch da bere hiriburua.

## Kanpo estekak

* Datuak: Q17174416
# Auch-2 kantonamendua

Auch-2 kantonamendua Frantziako kantonamendu bat da. Gers departamenduan dago, Okzitania (eskualdea) eskualdean. Guztira 14 udalerri ditu eta Auch da bere hiriburua.

## Kanpo estekak

* Datuak: Q17174419
# Auchan

Auchan (oʃɑ̃ ahoskatua) frantziar jatorriko korporazio multinazionala da, deskontu saltoki handien kateak kudeatzen dituena. Gérard Mulliezek sortu zuen 1961ean. Bere egoitza nagusia Croixen dago, Norden.
354.851 langile ditu eta munduko txikizkari handienen artean dago.

## Kanpo estekak

* Datuak: Q758603
* Multimedia: Auchan / Q758603
# Aucheko katedrala

Aucheko Santa Mariaren katedrala (frantsesez: cathédrale Sainte-Marie d'Auch) Gersko Auch hiriko katedral katolikoa da, Aucheko artxidiozesiaren egoitza dena.
1906n Frantziako gobernuak monumentu historiko eta 1998an UNESCOk Gizateriaren Ondare (Donejakue Bidearen barnean) izendatu zuten. Arnaud de Molesek egindako 18 beirateak aipagarriak dira oso.

## Erreferentziak

* ↑ Mérimée, Frantziako Kultura Ministerioa. PA00094702. .

## Kanpo estekak

* Datuak: Q1049348
* Multimedia: Cathédrale Sainte-Marie d'Auch / Q1049348
# Auchallater

Auchallater, Eskoziako etxalde bat da, Aberdeenshire eremu administratiboan.

## Kanpo estekak

* Datuak: Q28035299
* Multimedia: Auchallater, Aberdeenshire / Q28035299
# Auchbreck

Auchbreck, Eskoziako gaeleraz: An t-Achadh Breac, Eskoziako herri bat da, Moray eremu administratiboan.

## Kanpo estekak

* Datuak: Q4819376
* Multimedia: Auchbreck / Q4819376
# Bernard Lyot

Bernard Lyot (Paris, Frantzia, 1897ko otsailaren 27a - Kairo, Egipto, 1952ko apirilaren 2a) frantses ingeniaria izan zen.

## Biografia

Parisen ingeniaritza-ikasketak egin ondoren, Alfred Pérot fisikariaren laguntzaile gisa lanean hasi zen Parisko Eskola Politeknikoan. 1920-1952 bitarteko urteetan, Meudon Behatokian lan egin zuen (1926an, Parisko Behatokiaren barneko sail egin zuten Meudongoa).
Optikan aditua zen Lyot, eta planeten argi-islen polarizazioa ikertzeko ahalmen handiko polariskopioa eraiki zuen. Pic du Midi mendian hainbat behaketa egin zituen, eta behaketa haien bidez ondorioztatu zuen Ilargiaren gainaldeak sumendi-hautsaren modura jokatzen duela, eta Marten harea-ekaitzak gertatzen direla.
Lyoten ikerketa garrantzitsuenak, dena dela, koronografoa asmatzeko egindakoak izan ziren; tresna horri esker, eklipserik ez denean Eguzkiaren koroa ikertzeko aukera du ikertzaileak. Lyotek lerro espektral berriak aurkitu zituen Eguzkiaren koroan, eta Eguzkiaren irtenguneen irudiak filmatu zituen lehenengo aldiz.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q433773
* Multimedia: Bernard Lyot / Q433773
# Bernard Montgomery

Bernard Law Montgomery (Kennington, Londres, 1887ko azaroaren 17 – Alton, Hampshire, 1976ko martxoaren 24) Erresuma Batuko armadako ofizial nabarmendua izan zen, batez ere Bigarren Mundu Gerran egindako lanarengatik.
Bere lorpen handiena Erwin Rommelen Afrika Korps Ipar Afrikatik kanporatzea izan liteke. Izan ere, El Alameineko bigarren batailan alemaniarrak garaituta, Ipar Afrika Aliatuen eskuetan geratu zen. Horren ondoren, Italian eta Ipar-Mendebaldeko Europan aritu zen. Aliatuen lur-indarren burua izan zen Normandiako Lehorreratzean.

## Kanpo estekak

* Datuak: Q152025
* Multimedia: Bernard Montgomery / Q152025
# Bernard Lapasset

Betnard Lapasset (Tarbe, 1947ko urriaren 20a - Louit, 2023ko maiatzaren 3a) frantziar errugbi jokalari eta administratzailea izan zen.
Errugbian jokatu zuen bigarren lerroan Bèglesen eta SU Agen Lot-et-Garonnen.
Zuzenbidean lizentziaduna, aduana saileko zuzendari izan zen errugbian administratzaile ibilbidea egin aurretik.
Frantziako Errugbi Federazioko presidentea izan zen 1991tik 2008ra. 2008tik 2016ra World Rugby erakundeko presidentea izan zen. Nazioarteko Olinpiar Batzordeko kidea eta 2024ko Parisko Joko Olinpikoetako Batzorde Antolatzaileko presidentea ere izan zen.
* Datuak: Q2314505
* Multimedia: Bernard Lapasset / Q2314505
# Bernard Lavielle

Bernard Lavielle (Irisarri, Nafarroa Beherea, 1912ko uztailaren 11 – Kanbo, Lapurdi, 1997ko maiatzaren 31) Euskal Herriko frantsesezko idazlea izan zen.

## Biografia

Irisarrin sortu eta Basusarrin bizi izan zen. Apaiza izateko ikasketak egiten hasi zen baina ez zituen amaitu. Bigarren Mundu Gerran bost urtez preso izan zuten Alemanian. Bueltan erredaktore aritu zen Le Courrier de Bayonne kazetan; aldi berean laborantzan eta okin ere ibili zen. Zortzi urtez Forges de l'Adour lantegi metalurgikoan aritu zen.

## Lanak

* Irène ou la parole donée. Eleberria; jatorriko bertsioa frantsesez baina euskaraz argitaratu zen, Irena...hitzemana izenburupean eta Gexan Lantzirik (Gexan Alfarok, alegia) itzulita. Elkar, 1996. ISBN 84-7917-640-7. Bigarren Mundu Gerraren ondoko laborantza munduaz ari da.

## Iturriak

Aipatu liburuan bertan agertzen diren datuak.

## Erreferentziak

* ↑ Jatorria okzitanieran duen deitura da; okzitaniera normalizatuan Lavièla.
* ↑ Avis de décès

## Ikus, gainera

* Gexan Alfaro

## Kanpo estekak

* Datuak: Q12255041
# Bernard Lavilliers

Bernard Lavilliers, jaiotza-izenaz Bernard Oulion (Saint-Étienne, Frantzia, 1946ko urriaren 7a -), frantses musikagilea da.

## Biografia

Parisko kabaretetan hasi aurretik, hainbat lanbidetan aritu zen. Kabaretetan, berak sortutako abestiak edo beste egile batzuenak, hala nola Léo Ferrérenak, kantatzen zituen. Baina Brasilen egon ondoren, erabat aldatu zuen estiloa, han reggaea eta salsa aurkitu baitzituen.
Eragin handia izan zuten bere abestietan langile-giroan jaio izanak batetik, eta, bestetik, 1968ko maiatzeko gertaerek. Hori dela eta, bere testuek eduki politiko handia dute (Les Barbares, Bats-toi). 1980ko hamarraldiaren ondoren, Lavilliers bere garaiko lekuko arduratsu eta desengainatu gisa azaldu zen. Bere zalantzak azaldu zituen, eta, aldi berean, ezkerreko militanteen parte batek eragindako desengainua erakutsi zuen garai horretan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Frantsesez) Bernard Lavilliersen webgune ofiziala
* Datuak: Q822558
* Multimedia: Bernard Lavilliers / Q822558
# Bernard Marshall Gordon

Bernard Marshall Gordon (1927) ingeniari, asmatzaile, enpresaburu eta filantropo estatubatuarra da. "Abiadura handiko analogiko-digital bihurketaren aitatzat hartzen da".
1953an, EPSCO, Inc. sortu zuen beste batzuen elkarrekin
1967an, Analogic Corporation sortu zuen, eta behin baino gehiagotan izan da Zuzendaritza Batzordeko presidente, presidente, presidente exekutiboa eta zuzendari nagusi gisa. 2009an enpresaren Administrazio Kontseilutik erretiratu zen.

## Sariak eta ohoreak

* 1971 - Ingalaterra Berriko Ingeniaritza Elkarteen Ingeniaritza Bizidunen Saria.
* 1972 - Ingeniari Elektriko eta Elektronikoen Institutuko kide hautatu zuten
* 1986 - Ronald Reagan presidentearen eskutik Teknologiaren Domina Nazionala jaso zuen.
* 1991 - Ingeniaritza Akademia Nazionaleko hautatua.
* 1992 - Ingeniaritza eta Teknologiako Berrikuntzarako Benjamin Franklin Saria jaso zuen Franklin Institutuaren eskutik.

## Argitalpenak

* Gordon, Bernard. (14 de octubre de 1981). «Education for electronics leadership» EDN (UBM Canon) ISSN 0012-7515..
* Gordon, Bernard M.. (28 de agosto de 1984). Keynote Presentation: What Is an Engineer?. .

## Erreferentziak

* 1 2 3 Bernard M. Gordon - The Gordon Institute of Engineering Leadership at Northeaster University. .
* 1 2 3 4 Ferguson, Laura. The Inventive Engineer. .
* ↑ Analogic Announces the Retirement of Bernard Gordon From the Company's Board of Directors. Analogic Corporation 13 de julio de 2009.

## Kanpo estekak

* Datuak: Q4893408
# Bernard Palissy

Bernard Palissy (Saintes edo Lacapelle-Biron, Frantzia, 1510 – Paris, Frantzia, 1589) frantses zeramikagile eta idazlea izan zen.

## Biografia

Ikerketak eta esperimentuak egiten eman zituen bizitzako urte asko, eta prozedura berriak aurkitu zituen zeramika eta beira lantzeko; landarez, fruituz eta arrainez apaintzen zituen piezak.
Egindako ikerketa teknikoak laburbilduta ematen zituen obra bat argitaratu zuen 1580an: Discours admirable de l´art de terre, de son utilité, des émaux et du feu (Buztinaren arteari, bere erabilerari, esmalteei eta suari buruzko hitzaldi miresgarria).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q524252
* Multimedia: Bernard Palissy / Q524252
# Berritxu saria

Berritxu saria Berriatuan jokatzen den bertsolari gazteen txapelketa bat da. 1995ean izan zuen lehen ekitaldia eta ordutik aurrera bertsolari ezagun askok irabazi dute.

## Palmaresa

| Urtea | Txapelduna |
| 1995 | Nahikari Gabilondo |
| 1996 | Oihane Enbeita |
| 1997 | Etxahun Lekue |
| 1998 | ez zen jokatu |
| 1999 | Fredi Paia |
| 2000 | Nerea Elustondo |
| 2001 | Julen Zelaieta |
| 2002 | Urki Bilbao |
| 2003 | Xumai Murua |
| 2004 | Beñat Gaztelumendi |
| 2005 | Miren Amuriza |
| 2006 | Maddalen Arzallus |
| 2007 | Hodei Iruretagoiena |
| 2008 | Ane Labaka |
| 2009 | Peio Ormazabal |
| 2010 | Xabat Galletebeitia |
| urtea | Irabazlea |
| 2011 | Amaia Iturriotz |
| 2012 | Jokin Bergara |
| 2013 | Haritz Mujika |
| 2014 | Aitor Servier |
| 2015 | Txaber Altube |
| 2016 | Nahia Sasco |
| 2017 | Joanes Illarregi |
| 2018 | Xabat Illarregi |
| 2019 | Irati Alcantarilla |
| 2020- 2021 | ez ziren jokatu |
| 2022 | Haira Aizpurua |
| 2023 | Janire Arrizabalaga |
| 2024 | Haira Aizpurua |

## Erreferentziak

* ↑ «Berritxu Saria (18. 2013. Berriatua) - Aldizkakoa - BDB. Bertsolaritzaren datu-basea» bdb.bertsozale.eus (Noiz kontsultatua: 2024-06-28).
* ↑ «Berritxu Saria (19. 2014. Berriatua) - Aldizkakoa - BDB. Bertsolaritzaren datu-basea» bdb.bertsozale.eus (Noiz kontsultatua: 2024-06-28).
* ↑ «Berritxu Saria (20. 2015. Berriatua) - Aldizkakoa - BDB. Bertsolaritzaren datu-basea» bdb.bertsozale.eus (Noiz kontsultatua: 2024-06-28).
* ↑ «Berritxu Saria (21. 2016. Berriatua) - Aldizkakoa - BDB. Bertsolaritzaren datu-basea» bdb.bertsozale.eus (Noiz kontsultatua: 2024-06-28).
* ↑ «Berritxu Saria (22. 2017. Berriatua) - Aldizkakoa - BDB. Bertsolaritzaren datu-basea» bdb.bertsozale.eus (Noiz kontsultatua: 2024-06-28).
* ↑ «Berritxu Saria (23. 2018. Berriatua) - Aldizkakoa - BDB. Bertsolaritzaren datu-basea» bdb.bertsozale.eus (Noiz kontsultatua: 2024-06-28).
* ↑ «Irati Alcantarilla Berritxu Sariketan garaile [2019-06-28»] Irunabar, Irungo bertsoaren bilgunea 2019-07-02 (Noiz kontsultatua: 2023-02-17).
* ↑ «Haira Aizpurua bertsolari saratarrak irabazi du Berritxu saria - Xareta» Erran.eus (Noiz kontsultatua: 2023-02-17).
* ↑ Alex, Uriarte(e)ko. (2023-07-05). «Janire Arrizabalagak irabazi du Berritxu Saria» Lea-Artibai eta Mutrikuko Hitza (Noiz kontsultatua: 2023-10-21).
* ↑ «Haira Aizpurua irabazle Berriatuan» bertsoa.eus (Noiz kontsultatua: 2024-06-28).

## Kanpo estekak

* Datuak: Q116812390
# Berriz Arte

Berriz arte 1988an Txomin Artolak plazaratutako zazpigarren diskoa izan zen. Ordurako Txomin Artolak bakarlari bezala bide luzea zuen egina. Disko honetan, testuen aldetik, Joxerra Garziaren laguntza izan zuen. Horrekin batera musika eta kanta tradizionalak bildu zituen. Albumaren argazkia Xabi Oterok egin zuen.

## Musikariak

* Iñaki Salvador, teklatuak, akordeoia
* Paco Diaz, bateria
* Gonzalo Tejada, baxua
* Joseba Tapia, trikitixa, panderoa
* Jean Marie Ekai, gitarra elektrikoa
* Alan Griffin, tin whistle-a
* Joe Lineham, bodhran-a
* Anjel Valdes, perkusioa
* Joxe Mari Irastorza, gaita
* Juan Ezeiza, biolina
* Jose Angel Loran, akordeoia
* Amaia Zubiria, ahotsa
* Joxerra Garzia, esataria
* Txomin Artola, gitarra, ahotsa

## Kantuen zerrenda

Kanta guztiak herrikoiak dira nahiz eta bertsioa bereziak izan.

### A aldea

* 01 - "Izen ala ez izen", Joxerra Garzia eta Txomin Artola
* 02 - "Itsuneska", Joxerra Garzia eta Txomin Artola
* 03 - "Ibiltariarena", Joxerra Garzia eta Txomin Artola
* 04 - "Ama zuriak neri", Herrikoia eta Txomin Artola
* 05 - "Sor lekua utziz geroz", Joan Batista Elizanburu, herrikoia eta Txomin Artola
* 06 - "Central Park N.Y.C.", Joxerra Garzia eta Txomin Artola

### B aldea

* 01 - "Boneta ta txapela", Louis Ligetx, herrikoia eta Txomin Artola
* 02 - "Zu-enea", Joxerra Garzia eta Txomin Artola
* 03 - "Triste bizi naiz eta" Bilintx eta Txomin Artola
* 04 - "Izarapean", Joxerra Garzia eta Txomin Artola
* 05 - "Irla han da", Txomin Artola eta herrikoia
* 06 - "Euskal anaiak", Iratzeder, herrikoia eta Txomin Artola

## Erreferentziak

* ↑ http://ekaitzaldi.blogspot.nl/2010/02/txomin-artola-berriz-arte-1988.html

## Kanpo estekak

* Diskoa Deezer webgunean.
* Datuak: Q25475633
# Berriozábal (udalerria)

Berriozábal Mexikoko udalerri bat da. Chiapas estatuan kokatua dago. 2010ean 43.179 biztanle zituen 353,42 km²ko azaleran. Herriburua [[Berriozábal (Berriozábal)|Berriozábal]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2007940
* Multimedia: Berriozábal Municipality / Q2007940
# Berrizko markesgoa

Berrizko markesgoa Alfontso XIII.a Espainiakoa erregeak 1900eko ekainaren 28an sorturiko titulu nobiliario espainiarra da, Eduardo Aznar de la Sota enpresaburuari eman ziona. Tituluaren izenak, Berriz udalerri bizkaitarrari egiten dio erreferentzia.

## Markesen zerrenda

| | Izena | Aldia |
| Alfontso XIII.ak sortua |||
| I | Eduardo Aznar de la Sota | 1900-1903 |
| II | Eduardo Aznar Tutor | 1903-1908 |
| III | Luis Maria Aznar Gonzalez | 1908-1959 |
| IV | Maria Teresa Aznar Gonzalez | 1959-1968 |
| V | María de las Mercedes Aznar Gonzalez | 1969- ? |
| VI | Rafael Caro Aznar | 1977-1999 |
| VII | Alonso Caro Agirre | 2000- ... |

## Kanpo estekak

* Datuak: Q2330989
* Multimedia: Marquesado de Bérriz / Q2330989
# Berriztarrok

Berriztarrok Espainiako Alderdien Legea onartu ondoren Berrizen sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 523 izan ziren boto nuluak, emandako botoen %18,93.

## Ikus, gainera

* Espainiako Alderdien Legea

## Kanpo estekak

* Datuak: Q12255068
# Berriozábal

Berriozábal Mexikoko Chiapas estatuan dagoen hiria da. Izen bereko udalerriko herriburua da, Tuxtla Gutiérrez, San Fernando, Ocozocuautla eta Jiquipilas udalerriekin muga egiten duena. Chiapasko hiriburua den Tuxtla Gutiérrezetik 10 minutu eskasera dago.

## Kanpo estekak

* Datuak: Q2718942